El el xe stà òn sondajo online no ofisiałe tegnùo in Veneto tra el 16 e el 22 marso 2014. Conossùo anca come "plebisito dixitałe" o , el xe stà indito da , n'organisassiòn venetista guidà da Gianluca Busato. Cuexiti e rixultai Łe domande łe jera quatro: 1) Vùto che el Veneto el diventa na republica federałe, indipandente e sovrana? 2) El Veneto dovarìa tegnér l'Euro come vałuta se el diventasse indipandente? 3) El Veneto dovarìa entràr nel'Union Eoropea se el diventasse indipandente? 4) El Veneto dovarìa entràr ne ła NATO se el diventasse indipandente? I risultai pà el primo cuexito i xe stai: Ła partecipasion par gli altri tre cuexiti ła xe stà pì bàsa: 22,33%, 24,63% e 19,84% . Partecipasion e rixultai i xe stà contesài da pì parti: secondo e statistighe de Alexa Internet, ne ła setimana del referendum el sito gavarìa avùo 135.000 visite e de sti 135.000 visite un 10% el vegnarìa da Santiago del Cile Tutàvia, un sondàjo del 20 e 21 marso condòto da Ilvo Diamanti par "La Repubblica" dixe che el 48% dei Vèneti gavèa xà o el gavarìa votà sòl sito del referendum . De quei che i gavarìa d'aver votà, el 78% vołeva l'independensa. In generałe , el 55% dei Veneti jera favorevołe a l'independensa, mentre il 39% el jera contràrio. Anca altri istituti de sondàji, tra cùi Ixe, l'Istituto Piepoli e Quaeris, ga dà rixultai sìmiłi. , da ła sòa, el 29 marso la ga dìto che sarà presto presentà na breve rełasiòn scrita da òn comitato de oservatori internasionałi. Beglar Davit Tavartkiladze, che jera ambassadore georgiano in Itałia e che el xe el presidente de sto comitato, el ga anticipà che "desso come desso" i controłi fati par vedàr ła corispondensa tra votanti dichiàrai da e votanti reałi i dà na "corispondensa al 100% par l'avènuta votasiòn". L'evènto el xe stà seguìo da pì de qualche mèdia foresto . Co na conferensa stampa internasionałe, el 19 marso Luca Zaia, presidente de ła rejon, el ga dìto che anca eo el ga votà e che gavarìa sercà l'independensa "totałe" pà el Vèneto. El 3 de apriłe la rejòn ga domandà, in via ofisiałe, de diventàr a statuto speciałe. A votàr a favore i xe stà quasi tuti , mancava soło che dò independentisti , uno de ła sanca vèneta e quei del Partio Democratego . El 12 de lujo el consejo rejonałe ga passà na leje che indìxe òn referendum consultivo 'ndoe se domandarà "Vuto che el Veneto el diventa na Republica indipandente e sovrana?". Co la publicasiòn de ła leje sòl Bołetìn Ofisiàłe de ła Rejon se rendèva executive de łe vèce risołusiòn che dàva mandato ai presidenti del consejo e de ła giunta rejonałe de contàtar le Istitusiòn de l'UE e de l'ONU par tutełar el Popoło Vèneto e el sò dirito de autoderminasiòn. L'8 de agosto el goerno itałian ga contestà sta leje insieme co n'altra par un referendum sò l'autonomìa e el comento de Zaia xe stà: "No semo eversivi, ma noialtri ndemo vanti ło steso".